《孤山清趣为林宗润题》
明代·王洪

积雪满山径，寒梅千树花。水乡云外迥，月影竹边斜。

静爱人来少，吟看鹤去赊。逍遥谢尘俗，谁复慕仙家。

作者简介：（1379—1420）明浙江钱塘人，字希范，号毅斋。少年时才思颖发，洪武二十九年成进士，年仅十八。永乐初入翰林为检讨，与修《大典》。帝颁佛曲于塞外，逡巡不应诏为文，受排挤，不复进用。与当时王称、王恭、王褒称词林四王，均有才名。